pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไอแบงก์มอบของขวัญปีใหม่ ปี 66 สินเชื่ออัตรากำไรต่ำพิเศษ เริ่มต้น 1.99% ต่อปี
วันพุธที่ 21 ธันวาคม 2565
21/12/2565
ไอแบงก์มอบของขวัญปีใหม่ ปี 66 สินเชื่ออัตรากําไรต่ําพิเศษ เริ่มต้น 1.99% ต่อปี
ไอแบงก์จัดแพ็กเกจของขวัญปีใหม่ให้พี่น้องมุสลิมและคนไทยทุกคนที่ต้องการขอสินเชื่อเพื่อ ซื้อ สร้าง ต่อเติม หรือ รีไฟแนนซ์บ้าน รวมถึงสินเชื่ออเนกประสงค์ คิดอัตรากําไรต่ําพิเศษ เริ่มต้น 1.99% ต่อปี ให้วงเงินสูงสุด 20 ล้านบาท ผ่อนนานสูงสุด 35 ปี
ธนาคารอิสลามแห่งประเทศไทย (ไอแบงก์) จัดแพ็กเกจของขวัญปีใหม่ให้พี่น้องมุสลิมและคนไทยทุกคน ที่ต้องการขอสินเชื่อเพื่อ ซื้อ สร้าง ต่อเติม หรือ รีไฟแนนซ์บ้าน รวมถึงสินเชื่ออเนกประสงค์ คิดอัตรากําไรต่ําพิเศษ เริ่มต้น 1.99% ต่อปี ให้วงเงินสูงสุด 20 ล้านบาท ผ่อนนานสูงสุด 35 ปี พร้อมฟรีค่าประเมินและค่านิติกรรมสัญญา และรับของขวัญที่ระลึกจากธนาคาร
แคมเปญของขวัญปีใหม่นี้ เพื่อมอบเป็นของขวัญปีใหม่สําหรับลูกค้ารายใหม่ที่ต้องการขอสินเชื่อที่อยู่อาศัย หรือต้องการเปลี่ยนบ้านมาเป็นเงินสดเสริมสภาพคล่องหรือใช้จ่ายตามความจําเป็น หรือรีไฟแนนซ์สินเชื่อที่อยู่อาศัย บัตรเครดิต และสินเชื่อบุคคลจากสถาบันการเงินอื่นมายังไอแบงก์ และสําหรับลูกค้ารายเดิมที่ปัจจุบันมีสินเชื่อประเภทที่อยู่อาศัย/สินเชื่อบุคคลแบบมีหลักประกันกับธนาคาร และต้องการวงเงินสินเชื่อเพื่อเสริมสภาพคล่องในชีวิตประจําวัน หรือรีไฟแนนซ์หนี้บัตรเครดิต หรือสินเชื่อสินเชื่อบุคคล โดยแต่ละโครงการสินเชื่อที่เข้าร่วมแคมเปญมีรายละเอียดวงเงินสูงสุดและระยเวลาผ่อนชําระสูงสุดดังนี้
ชื่อโครงการ   วงเงินสูงสุด   ระยะเวลาผ่อนชําระ
โครงการสินเชื่อรีไฟแนนซ์ที่อยู่อาศัย 20 ล้านบาท   35 ปี
โครงการสินเชื่อเพื่อที่อยู่อาศัย  20 ล้านบาท   35 ปี
โครงการสินเชื่อ Pre-Post Finance  20 ล้านบาท   35 ปี
โครงการสินเชื่อเพื่อซื้อบ้าน Developer 20 ล้านบาท   35 ปี
โครงการสินเชื่อบ้านชายแดนใต้   5 ล้านบาท   35 ปี
โครงการสินเชื่อบ้านแลกเงิน   5 ล้านบาท   20 ปี
โครงการสินเชื่อ Top Up   3 ล้านบาท   20 ปี
โดยทุกโครงการในแคมเปญของขวัญปีใหม่นี้ คิดอัตรากําไรต่ําพิเศษ เริ่มต้น 1.99% ต่อปี (SPRL – 5.41% ปัจจุบัน SPRL = 7.4% ต่อปี) นาน 6 เดือน พร้อมฟรีค่าประเมินหลักประกันเต็มจํานวน (โดยให้ลูกค้าสํารองจ่ายก่อนและขอชดเชยหลังจากที่มีการเบิกใช้ กรณีโครงการ Pre-Post Finance ลูกค้าไม่ต้องสํารองจ่ายเนื่องจากธนาคารเป็นผู้สนับสนุนการประเมินแล้ว) และฟรีค่าธรรมเนียมนิติกรรมสัญญาอีกด้วย พิเศษสําหรับลูกค้าที่ขอสินเชื่อภายในวันที่ 28 กุมภาพันธ์ 2566 และเบิกใช้วงเงินภายในระยะเวลาที่ธนาคารกําหนด รับทันทีของขวัญที่ระลึก ชุดหูฟังไร้สาย Redmi หรือ กระเป๋า Prayer travel set จากธนาคาร
ผู้สนใจสามารถติดต่อขอใช้บริการได้ที่ ไอแบงก์ ทุกสาขาใกล้บ้านท่าน ตั้งแต่วันนี้ - 28 กุมภาพันธ์ 2566 สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
รัฐบาลไทย-ข่าวทำเนียบรัฐบาล-เดินหน้าโครงการที่อยู่อาศัยเพื่อข้าราชการชั้นผู้น้อย ครม.เห็นชอบโครงการบ้านหลวง 5 จังหวัด
วันพุธที่ 21 ธันวาคม 2565
21/12/2565
เดินหน้าโครงการที่อยู่อาศัยเพื่อข้าราชการชั้นผู้น้อย ครม.เห็นชอบโครงการบ้านหลวง 5 จังหวัด
เดินหน้าโครงการที่อยู่อาศัยเพื่อข้าราชการชั้นผู้น้อย ครม.เห็นชอบโครงการบ้านหลวง 5 จังหวัด
วันที่ 21 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 20 ธันวาคม 2565 ว่า ครม.เห็นชอบโครงการบ้านพักข้าราชการ (บ้านหลวง) ของกระทรวงการพัฒนาสังคมและความมั่นคงของมนุษย์ รวม 55 หน่วย วงเงินงบประมาณ 62.28 ล้านบาท โดยรัฐบาลสนับสนุนงบประมาณเต็มจํานวน ซึ่งอยู่ภายใต้แผนแม่บทการพัฒนาที่อยู่อาศัยระยะ 20 ปี (พ.ศ.2560 - 2579) ซึ่งตั้งเป้าพัฒนาที่อยู่อาศัยสําหรับข้าราชการจํานวน 123,000 หน่วย ใน 2 รูปแบบ คือ 1)โครงการบ้านสวัสดิการข้าราชการ 98,000 หน่วย ให้ข้าราชการและเจ้าหน้าที่ชั้นผู้น้อยได้มีที่อยู่อาศัยในลักษณะเช่าซื้อเป็นของตนเอง 2)โครงการบ้านพักข้าราชการ (บ้านหลวง) 25,000 หน่วย ให้สวัสดิการที่อยู่อาศัยข้าราชการและเจ้าหน้าที่ชั้นผู้น้อยที่อยู่ห่างไกลจากภูมิลําเนาของตน โดยผู้อยู่อาศัยชําระค่าน้ําค่าไฟเอง
สําหรับโครงการบ้านหลวง ของกระทรวงการพัฒนาสังคมฯ ที่ ครม.เห็นชอบในครั้งนี้ มีวัตถุประสงค์เพื่อมุ่งเน้นการสร้างขวัญและกําลังใจให้กับข้าราชการและเจ้าหน้าที่ชั้นผู้น้อยที่ต้องปฏิบัติหน้าที่ห่างไกลจากภูมิลําเนาของตน รวมทั้งการแก้ไขปัญหาการขาดแคลนที่อยู่อาศัยที่เหมาะสมในพื้นที่ปฏิบัติงาน มีจํานวน 5 โครงการ รวม 55 หน่วย (รองรับครอบครัวข้าราชการ 55 ครัวเรือน หรือประมาณ 220 คน) ระยะเวลาดําเนินการ 3 ปี ประกอบด้วย
1.สถานคุ้มครองสวัสดิภาพผู้เสียหายจากการค้ามนุษย์ (บ้านสองแคว) จังหวัดพิษณุโลก
2.สํานักงานพัฒนาสังคมและความมั่นคงของมนุษย์ จังหวัดกาฬสินธุ์
3.สํานักงานพัฒนาสังคมและความมั่นคงของมนุษย์ จังหวัดแม่ฮ่องสอน
4.สํานักงานพัฒนาสังคมและความมั่นคงของมนุษย์ จังหวัดอุบลราชธานี
5.สํานักงานพัฒนาสังคมและความมั่นคงของมนุษย์ จังหวัดศรีสะเกษ
นางสาวรัชดากล่าวด้วยว่า ที่ผ่านมา ครม.ได้มีมติเห็นชอบในหลักการโครงการบ้านหลวง ไปแล้ว จํานวน 237 โครงการ รวม 8,823 หน่วย งบประมาณรวมทั้งสิ้น 11,077.22 ล้านบาท ดําเนินการโดย หน่วยงาน อาทิ กระทรวงกลาโหม สํานักงานตํารวจแห่งชาติ กรมประชาสัมพันธ์ กระทรวงยุติธรรม กระทรวงศึกษาธิการ และสํานักงบประมาณ
รัฐบาลไทย-ข่าวทำเนียบรัฐบาล-“ธนกร” ย้ำ นายกฯ กำชับไม่ทิ้งใครไว้ข้างหลัง โดยเฉพาะผู้มีรายได้น้อย ตั้งเป้าเปลี่ยนโฉมประเทศไทยให้พ้นจากกับดักรายได้ปานกลาง อย่างช้าไม่เกินปี 80
วันพุธที่ 21 ธันวาคม 2565
21/12/2565
“ธนกร” ย้ํา นายกฯ กําชับไม่ทิ้งใครไว้ข้างหลัง โดยเฉพาะผู้มีรายได้น้อย ตั้งเป้าเปลี่ยนโฉมประเทศไทยให้พ้นจากกับดักรายได้ปานกลาง อย่างช้าไม่เกินปี 80
“ธนกร” ย้ํา นายกฯ กําชับไม่ทิ้งใครไว้ข้างหลัง โดยเฉพาะผู้มีรายได้น้อย ตั้งเป้าเปลี่ยนโฉมประเทศไทยให้พ้นจากกับดักรายได้ปานกลาง อย่างช้าไม่เกินปี 80 เผยผู้ลงทะเบียนเพื่อสวัสดิการแห่งรัฐรอบใหม่ คาดประกาศผลช่วง ม.ค.66
วันที่ 21 ธันวาคม 2565 นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า รัฐบาลยังคงเดินหน้ามาตรการดูแลผู้มีรายได้น้อยอย่างต่อเนื่อง ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ประกาศเจตนารมณ์ในการบริหารประเทศโดยไม่ทิ้งใครไว้ข้างหลัง ด้วยการสร้างศักยภาพและโอกาส (empower) ให้คนไทยทุกกลุ่มสามารถดําเนินชีวิตได้อย่างมีคุณภาพ และได้รับสิทธิประโยชน์จากการบริการภาครัฐ หลังจากที่กระทรวงการคลังได้เปิดให้ประชาชนผู้มีสิทธิและสนใจลงทะเบียนเข้าร่วม “โครงการลงทะเบียนเพื่อสวัสดิการแห่งรัฐ ปี2565” ตั้งแต่วันที่ 5 กันยายน – 31 ตุลาคม 2565 ที่ผ่านมา ล่าสุดมีผู้ผ่านการตรวจสอบข้อมูลกับกรมการปกครอง 19,630,347 ราย จากจํานวนที่ผู้ลงทะเบียนทั้งสิ้น 22,295,183 ราย ซึ่งกระทรวงการคลังจะพิจารณาและประกาศผลให้ทราบในช่วงเดือนมกราคม 2566 ผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
“นายกฯ มีความมุ่งมั่นตั้งใจ ที่จะดูแล ทุกข์ สุข ของประชาชนทุกกลุ่ม โดยเฉพาะผู้มีรายได้น้อย ให้ได้รับสวัสดิการอย่างเท่าเทียมกันจากภาครัฐ รวมถึงประโยชน์ที่จําเป็นต่อการดํารงชีพขั้นพื้นฐาน ซึ่งนอกจากจะช่วยยกระดับคุณภาพชีวิตให้ดีขึ้น ยังช่วยลดความเหลื่อมล้ําทางด้านรายได้อีกทางหนึ่งด้วย ขณะที่การดําเนินมาตรการอื่น ๆ ท่านนายกฯ ยังเน้นย้ําในเรื่องของการลดรายจ่าย เสริมรายได้ สร้างโอกาสทํากิน ควบคู่กับการแก้ปัญหาความยากจนแบบพุ่งเป้า โดยท่านนายกฯ ตั้งเป้าที่จะเปลี่ยนโฉมประเทศไทยให้พ้นจากกับดักรายได้ปานกลางในปี 2580 หรือเร็วกว่านั้น” นายธนกร กล่าว
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด (บวท.) สรุปภาพรวมปี 2565 ปริมาณเที่ยวบินรวม 520,367 เที่ยวบิน
วันพุธที่ 21 ธันวาคม 2565
บริษัท วิทยุการบินแห่งประเทศไทย จํากัด (บวท.) สรุปภาพรวมปี 2565 ปริมาณเที่ยวบินรวม 520,367 เที่ยวบิน
และคาดว่าในปี 2566 จะมีเที่ยวบินรวม 858,387 เที่ยวบิน หรือ เฉลี่ย 2,352 เที่ยวบิน ต่อวัน เพิ่มขึ้นจากปี 2565 ถึง 65%
ดร. ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด(บวท.) กระทรวงคมนาคม เปิดเผยว่า ตั้งแต่ที่รัฐบาลมีนโยบายเปิดประเทศ เริ่มเห็นสัญญาณการฟื้นตัวและปริมาณเที่ยวบินค่อยๆ เพิ่มขึ้นอย่างต่อเนื่อง โดยเฉพาะอย่างยิ่งในช่วงไตรมาสสุดท้ายของปี ในเดือนตุลาคม ปริมาณเที่ยวบินเฉลี่ย 1,637 เที่ยวบินต่อวัน เดือนพฤศจิกายน ปริมาณเที่ยวบินเฉลี่ย 1,806 เที่ยวบิน ต่อวัน ในเดือนธันวาคม ปริมาณเที่ยวบินเฉลี่ย 1,800 เที่ยวบินต่อวัน ในขณะที่ภาพรวมตลอดทั้งปี 2565 มีเที่ยวบินรวม 520,367 เที่ยวบิน เพิ่มขึ้นจากปี 2564 ถึง 79% ซึ่งมีปริมาณเที่ยวบินรวม 291,397 เที่ยวบิน
ดร. ณพศิษฏ์ จักรพิทักษ์ กล่าวเพิ่มเติมว่า ภาพรวมการขนส่งทางอากาศทั้งในส่วนของการขนส่งผู้โดยสารและขนส่งสินค้ามีแนวโน้มที่ดี ด้วยปัจจัยหนุนจากภาวะเศรษฐกิจและการค้าโลกที่ค่อยๆ ฟื้นตัว รวมทั้งการเปิดพรมแดนระหว่างประเทศ ทําให้ปริมาณเที่ยวบินเพิ่มขึ้นอย่างเห็นได้ชัด โดยเฉพาะในช่วงไตรมาสสุดท้าย ซึ่งช่วงปลายปีมีวันหยุดต่อเนื่องและเป็นช่วงเทศกาลปีใหม่ที่จะมีการเดินทางท่องเที่ยวกันเป็นจํานวนมาก สําหรับในปี 2566 คาดการณ์ว่า จะมีเที่ยวบิน รวม 858,387 เที่ยวบิน หรือ เฉลี่ย 2,352 เที่ยวบินต่อวัน ซึ่งจะเพิ่มขึ้น 65% จากปี 2565 ปัจจัยที่จะส่งผลให้เที่ยวบินมีปริมาณเพิ่มขึ้น ได้แก่ การเดินทางภายในประเทศที่เพิ่มขึ้นและการเดินทางของนักท่องเที่ยวต่างชาติ โดยเฉพาะกลุ่มนักท่องเที่ยวอาเซียน อินเดีย และตะวันออกกลาง ส่วนกลุ่มประเทศอื่นจะเริ่มทยอยเพิ่มขึ้นเช่นกัน ซึ่งในปี 2566 สัดส่วนเที่ยวบินระหว่างประเทศจะเพิ่มขึ้นอย่างเห็นได้ชัด นอกจากนี้ นโยบายเปิดประเทศของจีนจะส่งผลให้ปริมาณเที่ยวบินเพิ่มขึ้นด้วย ทั้งนี้ วิทยุการบินฯ ได้เตรียมมาตรการต่างๆ รวมทั้งเตรียมความพร้อมด้านอัตรากําลังเจ้าหน้าที่ควบคุมจราจรทางอากาศ เพื่อรองรับเที่ยวบินที่จะเพิ่มขึ้นด้วยความปลอดภัยอย่างเต็มประสิทธิภาพ
รัฐบาลไทย-ข่าวทำเนียบรัฐบาล-"สมศักดิ์"เดินหน้าอบรมผู้ไกล่เกลี่ย หลังมีผู้ขึ้นทะเบียนแล้ว 3,521 คน ปี 65 ช่วยได้ 50,000 คดีลดค่าใช้จ่าย 6,423 ล้านบาท เผยใช้ประสบการณ์การเมืองกว่า 40 ปี
วันพุธที่ 21 ธันวาคม 2565
21/12/2565
"สมศักดิ์"เดินหน้าอบรมผู้ไกล่เกลี่ย หลังมีผู้ขึ้นทะเบียนแล้ว 3,521 คน ปี 65 ช่วยได้ 50,000 คดีลดค่าใช้จ่าย 6,423 ล้านบาท เผยใช้ประสบการณ์การเมืองกว่า 40 ปี
"สมศักดิ์"เดินหน้าอบรมผู้ไกล่เกลี่ย หลังมีผู้ขึ้นทะเบียนแล้ว 3,521 คน ปี 65 ช่วยได้ 50,000 คดีลดค่าใช้จ่าย 6,423 ล้านบาท เผยใช้ประสบการณ์การเมืองกว่า 40 ปีมาประยุกต์จนเข้าถึงใจชาวบ้าน ขอบคุณทุกคนร่วมอุดมการณ์เดียวกันช่วยสังคม นําร่องจนกระทรวงอื่นทําตาม
เมื่อวันที่ 21 ธ.ค. 2565 เวลา 09.30 น. ที่กระทรวงยุติธรรม นายสมศักดิ์ เทพสุทิน รมว.ยุติธรรม เป็นประธานเปิด การฝึกอบรมหลักสูตรการไกล่เกลี่ยข้อพิพาท รุ่นที่ 45 ผ่านระบบวีดีโอคอนเฟอร์เร็นซ์ ไปยัง จ.กาญจนบุรี โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ ผอ.สํานักงานยุติธรรมจังหวัดกาญจนบุรี วิทยากร และผู้เข้าอบรม 50 คนจาก 17 จังหวัด เข้าร่วมงาน
นายสมศักดิ์ กล่าวว่า ตนรู้สึกยินดีที่ทุกท่านเข้าฝึกอบรมในวันนี้ เพราะระบบราชการที่จะมีอาสาสมัครดําเนินการในพื้นที่แต่ละจังหวัด ถือเป็นการแปรรูประบบราชการให้มีความสะดวกรวดเร็วเหมือนเอกชนมากขึ้น เพราะทุกวันนี้ศาลมีคดีความอยู่มากมาย หากต้องรับทุกเรื่อง เราจะต้องมีผู้พิพากษาและข้าราชการเท่าไรจึงจะเพียงพอ ซึ่งการที่มีพวกท่านเข้ามาเป็นอาสาสมัคร ทําให้ประหยัดงบประมาณ เข้าถึงประชาชนด้วยกัน โดยที่ผ่านมาช่วยไปแล้วประมาณ 1 แสนครอบครัว ทําให้มีเงินหมุนเวียนในระบบมากถึง 23,529 ล้านบาท ซึ่งในระบบการทํางานราชการ หากเราไม่ลองอะไรใหม่ๆ ไม่รู้ในสิ่งที่ต้องทําหรือเข้าไม่ถึง ก็ทํางานช่วยประชาชนไม่ได้
นายสมศักดิ์ กล่าวอีกว่า ทุกท่านที่ผ่านการอบรมวันนี้จะได้รับใบอนุญาตตามกฎหมาย วันนี้มีผู้ขึ้นทะเบียนเป็นผู้ไกล่เกลี่ยแล้ว 3,521 คน มีศูนย์ไกล่เกลี่ยทั่วประเทศ 1,155 ศูนย์ โดยภาพรวมของปี 2565 สามารถลดคดีที่จะขึ้นสู่ศาลได้ 50,000 คดี ช่วยลดค่าใช้จ่ายในการดําเนินคดีได้ 6,423 ล้านบาท และในขณะนี้เรากําลังพัฒนาระบบการไกล่เกลี่ยออนไลน์ เพื่ออํานวยความสะดวก แต่วันนี้ทุกท่านต้องทําในระบบปกติให้เกิดความชํานาญก่อน นอกจากนี้เรายังมีกองทุนยุติธรรม ที่ช่วยเหลือค่าใช้จ่ายในการดําเนินคดีและจัดหาทนายให้ รวมถึงการจ่ายเงินเยียวยาผู้ที่เสียหายจากคดีอาญา ที่ตนอยากให้ทุกท่านทราบในเรื่องเหล่านี้ด้วย เพื่อนําไปช่วยแจ้งให้กับชาวบ้าน
"การมีผู้ไกล่เกลี่ย ช่วยให้ประชาชนเข้าถึงระบบ ผมเห็นทุกท่านในที่นี้ก็น่าจะมีความสนใจในเรื่องของการเมือง ผมเป็น ส.ส.มา 40 ปี เป็นรัฐมนตรีมา 14 ครั้ง ผมเข้าใจและเข้าถึงประชาชน โดยได้ประยุกต์งานที่เคยผ่านมา นํามาช่วยเหลือชาวบ้านในเรื่องต่างๆ เช่น การจัดงานมหกรรมไกล่เกลี่ยหนี้สินทั่วประเทศ ทําให้วันนี้หลายกระทรวงได้จัดงานไกล่เกลี่ยเหมือนที่เราได้ทํา ตรงนี้ถือเป็นเรื่องที่ดีเราเป็นหน่วยงานนําร่องให้กับกระทรวงต่างๆ ซึ่งผมขอขอบขอบคุณทุกท่านที่มาเป็นผู้ร่วมอุดมการณ์เดียวกันในการช่วยเหลือชาวบ้าน ให้ทุกคนมีความสุขมากขึ้น" นายสมศักดิ์ กล่าว
รัฐบาลไทย-ข่าวทำเนียบรัฐบาล-รมช.ประภัตร ลงพื้นที่ จ.สุพรรณบุรี เพื่อรับฟังปัญหาความเดือดร้อนของพี่น้องเกษตรกร
วันพุธที่ 21 ธันวาคม 2565
รมช.ประภัตร ลงพื้นที่ จ.สุพรรณบุรี เพื่อรับฟังปัญหาความเดือดร้อนของพี่น้องเกษตรกร
รมช.ประภัตรลงพื้นที่จ.สุพรรณบุรีเพื่อรับฟังปัญหาความเดือดร้อนของพี่น้องเกษตรกรพร้อมชี้แจง”โครงการสานฝันสร้างอาชีพยกระดับรายได้เกษตรกร”
รมช.ประภัตรลงพื้นที่จ.สุพรรณบุรีเพื่อรับฟังปัญหาความเดือดร้อนของพี่น้องเกษตรกรพร้อมชี้แจง”โครงการสานฝันสร้างอาชีพยกระดับรายได้เกษตรกร”
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่รับฟังปัญหาการแก้ไขน้ําท่วมขังในทุ่งโพธิ์พระยาและแม่น้ําท่าจีน พร้อมชี้แจง“โครงการสานฝันสร้างอาชีพยกระดับรายได้เกษตรกร” โดยมีดร.ทวีศักดิ์ธนเดโชพลรองอธิบดีกรมชลประทาน นายณัฐภัทร สุวรรณประทีป ผู้ว่าราชการจังหวัดสุพรรณบุรี พร้อมหน่วยงานที่เกี่ยวข้องเข้าร่วม ณ วัดบางสาม ต.บางตะเคียน อ.สองพี่น้อง จ.สุพรรณบุรีว่าจากปัญหาอุทกภัยในพื้นที่จังหวัดสุพรรณบุรีตั้งแต่กลางเดือนกันยายนที่ผ่านมาจนปัจจุบัน ยังคงมีน้ําท่วมขังบางจุดกระทรวงเกษตรและสหกรณ์โดยกรมชลประทานได้รับฟังปัญหาที่พี่น้องเกษตรได้รับความเดือดร้อนพร้อมแก้ไขดําเนินการโดยการเร่งสูบน้ําออกทางแม่น้ําท่าจีนอย่างเร่งด่วนเพื่อบรรเทาความเดือดร้อนด้านต่างๆและให้พี่น้องเกษตรกรได้กลับมาประกอบอาชีพเกษตรกรรมโดยเร็ว
ทั้งนี้ยังได้ชี้เแจง”โครงการสานฝันสร้างอาชีพและยกระดับรายได้เกษตรกร” ซึ่งเป็นโครงการความร่วมมือระหว่างกระทรวงเกษตรและสหกรณ์โดยกรมปศุสัตว์ร่วมกับธนาคารเพื่อการเกษตรและสหกรณ์การเกษตร (ธ.ก.ส.) จะส่งเสริมสนับสนุนการให้สินเชื่อแก่เกษตรกรรายย่อยโดยใช้บุคคลค้ําประกันเงินกู้ภายใต้หลักการ 3 คนร่วมมือ 1 คนกู้ 2 คนค้ําหนี้เสียสามารถกู้ได้เงินได้ไม่เกินรายละ 100,000 บาทวงเงินกู้ทั้งหมด 30,000 ล้านบาทอัตราดอกเบี้ยร้อยละ 4 ต่อปีระยะเวลาปล่อยเงินกู้ตั้งแต่ 1 กรกฎาคม 2564 ถึง 31 มีนาคม 2567 เพื่อเป็นการช่วยเหลือและบรรเทาความเดือดร้อนให้กับเกษตรกรได้มีเงินทุนในการสร้างงานสร้างอาชีพหรือการประกอบอาชีพเกษตรกรรมตามหลักปรัชญาของเศรษฐกิจพอเพียงหรือการประกอบอาชีพนอกภาคการเกษตรที่มีลักษณะเป็นอาชีพเสริมเพิ่มรายได้เพื่อเลี้ยงชีพในครัวเรือนซึ่งใช้เงินลงทุนไม่มากนักและต้องไม่เป็นการประกอบอาชีพในลักษณะที่ทําลายสิ่งแวดล้อมหรือผิดกฎหมายด้วยผู้สนใจสามารถสมัครเข้าร่วมโครงการได้ที่ ธ.ก.ส.สาขาใกล้บ้าน
รัฐบาลไทย-ข่าวทำเนียบรัฐบาล-รมต.อนุชา ชู "ชุมชนบ้านใหม่ล้านนา" ผลงานรัฐบาล ต้นแบบการแก้ไขปัญหาที่ดินทำกิน สู่การยกระดับคุณภาพชีวิตประชาชนอย่างเท่าเทียม
วันพุธที่ 21 ธันวาคม 2565
21/12/2565
รมต.อนุชา ชู "ชุมชนบ้านใหม่ล้านนา" ผลงานรัฐบาล ต้นแบบการแก้ไขปัญหาที่ดินทํากิน สู่การยกระดับคุณภาพชีวิตประชาชนอย่างเท่าเทียม
รมต.อนุชา ชู "ชุมชนบ้านใหม่ล้านนา" ผลงานรัฐบาล ต้นแบบการแก้ไขปัญหาที่ดินทํากิน สู่การยกระดับคุณภาพชีวิตประชาชนอย่างเท่าเทียม
วันนี้ (21 ธันวาคม 2565) เวลา 09.30 น. นายอนุชา นาคาศัย รัฐมนตรีประจําสํานักนายกรัฐมนตรี ในฐานะรองประธานคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี ประธานกรรมการแก้ไขปัญหาของขบวนการประชาชนเพื่อสังคมที่เป็นธรรม ให้เดินทางลงพื้นที่ชุมชนบ้านใหม่ล้านนา ต.ข่วงเปา อ.จอมทอง จ.เชียงใหม่ เพื่อติดตามและศึกษาข้อเท็จจริงการดําเนินงาน รวมถึงปัญหาและอุปสรรคในพื้นที่ที่ยื่นคําขอเพื่อจัดให้มีโฉนดชุมชนจังหวัดเชียงใหม่ ของคณะทํางานแก้ไขปัญหาและศึกษาแนวทางการจัดที่ดินทํากินให้กับชุมชนในรูปแบบโฉนดชุมชน ภายใต้คณะกรรมการนโยบายที่ดินแห่งชาติ (ขปส.) โดยมี นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ นายประเสริฐ ศิรินภาพร รองผู้อํานวยการสํานักงานคณะกรรมการนโยบายที่ดินแห่งชาติ นายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายยุทธพงษ์ ไชยศร นายอําเภอจอมทอง ร่วมคณะ
โอกาสนี้ นายอนุชา ได้พบปะประชาชนในพื้นที่ และเยี่ยมชมการจัดนิทรรศการแสดงผลผลิตชุมชน และการดําเนินงานให้ความช่วยเหลือจากหนรวยงานภาครัฐในพื้นที่ จากนั้น นายอนุชา ได้เป็นสักขีพยานในพืธีลงนาม บันทึกข้อตกลงความร่วมมือในการจัดการที่ดินและทรัพยากรอย่างยั่งยืน และการพัฒนาคุณภาพชีวิตชุมชนบ้านใหม่ล้านนา เพื่อแสดงถึงพลังความร่วมมือของทุกภาคส่วนในการช่วยเหลือประชาชนและร่วมพัฒนาพื้นที่
นายอนุชา กล่าวว่า พลเอก ประยุทธ์ จันทร์โอชา นายกรัฐมนตรี ในฐานะประธานกรรมการนโยบายที่ดินแห่งชาติ ได้ให้ความสําคัญกับนโยบายการบริหารจัดการที่ดิน ทรัพยากรธรรมชาติและสิ่งแวดล้อม เพื่อให้ประชาชนทุกพื้นที่ได้ใช้ประโยชน์จากผืนแผ่นดินไทยอย่างเท่าเทียมและเป็นธรรม ผ่านการทํางานของคณะกรรมการแก้ไขปัญหาของขบวนการประชาชนเพื่อสังคมที่เป็นธรรม โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน และตนเองเป็นรองประธานฯ
นายอนุชา กล่าวยัําว่า การลงมาติดตามความคืบหน้าของการดําเนินวันนี้ ซึ่งถือเป็นเรื่องดีที่ได้เห็นพี่น้องประชาชนในชุมชน ที่มีการต่อสู้มาอย่างยาวนาน ได้มีที่ดินทํากิน และมีสิทธิ์ครอบครองในการอยู่อาศัยในรูปแบบของโฉนดชุมชนตามที่ต้องการ ภายหลังจากที่ชุมชนได้ถูกศาลตัดสินให้ออกจากพื้นที่เดิม จํานวน 41 ครัวเรือน ซึ่งปัจจุบันชุมชนได้รับการจัดสรรที่ดินจากคณะกรรมการที่ดินแห่งชาติ หรือ คทช. จํานวน 61 ไร่ ก่อตั้งเป็นชุมชนบ้านใหม่ล้านนา เพื่อให้มีที่ดินทํากินและมีบ้านมั่นคงตามแนวนโยบายของรัฐบาล นายอนุชา หวังให้ชุมชนแห่งนี้ เป็นต้นแบบการแก้ไขปัญหาเพื่อพี่น้องประชาชนมีชีวิตความเป็นอยู่ที่ดีขึ้น บนที่ดินทํากินที่รัฐบาลจัดสรรให้ ลดความเหลื่อมล้ําในการอยู่อาศัยและประกอบอาชีพทํามาหากินเป็นของตนเอง ขอให้พี่น้องประชาชนใช้ประโยชน์จากที่ดินให้เกิดประโยชน์มากที่สุด เพื่ออนาคตที่ดีของชุมชน ของครอบครัว และเพื่ออนาคตของลูกหลานต่อไป
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ ติดตามผลการดำเนินงานตามนโยบายการพัฒนาท่าเรือกรุงเทพสู่การเป็นท่าเรือชั้นนำด้วยการให้บริการเชื่อมโยงโครงข่ายด้านการขนส่งสินค้าและระบบโลจิสติกส์แบบครบวงจร
วันพุธที่ 7 ธันวาคม 2565
นายอธิรัฐ รัตนเศรษฐ ติดตามผลการดําเนินงานตามนโยบายการพัฒนาท่าเรือกรุงเทพสู่การเป็นท่าเรือชั้นนําด้วยการให้บริการเชื่อมโยงโครงข่ายด้านการขนส่งสินค้าและระบบโลจิสติกส์แบบครบวงจร
...
วันพุธที่ 7 ธ.ค. 65 เวลา 13.00 น. ณ สํานักงานการท่าเรือแห่งประเทศไทย นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมร่วมกับคณะผู้บริหารการท่าเรือฯ เพื่อติดตามความคืบหน้าการดําเนินงานตามนโยบายที่มอบให้การท่าเรือแห่งประเทศไทย (กทท.) จัดทําแผนการพัฒนาท่าเรือกรุงเทพฯ สู่การเป็นท่าเรือชั้นนําด้วยการให้บริการเชื่อมโยงโครงข่ายด้านการขนส่งสินค้าและระบบโลจิสติกส์แบบครบวงจร ควบคู่กับการบริหารจัดการท่าเรือ โดยพัฒนาพื้นที่ให้เกิดประโยชน์สูงสุด ดังนี้
1. โครงการจัดตั้งเขตปลอดอากรในพื้นที่ท่าเรือกรุงเทพ (Bangkok Port Free Zone) สร้างกิจกรรมใหม่ ยกระดับการให้บริการ สร้างรายได้ให้กับท่าเรือกรุงเทพเพิ่มเติม
2. แนวทางการเพิ่มรายได้ของการท่าเรือฯ ภายในพื้นที่/นอกพื้นที่เขตรั้วศุลกากร
2.1 ภายในพื้นที่เขตรั้วศุลกากรท่าเรือกรุงเทพ
- โครงการความร่วมมือทางธุรกิจกับ บ.ไปรษณีย์ไทยฯ แนวทางความร่วมมือ Port to Door, บริการรับ – ส่งสินค้า, บริหารจัดการรถบรรทุก Truck Queue Management, GPS - Tracking
- โครงการพัฒนาระบบ E-DO สําหรับอํานวยความสะดวกให้แก่ผู้มาใช้บริการที่มารับมอบสินค้าและตู้สินค้าให้แก่ผู้บริหารและพนักงานการท่าเรือฯ
2.2 ภายนอกพื้นที่เขตรั้วศุลกากรท่าเรือกรุงเทพ
- การนําพื้นที่แปลงย่อยที่เหมาะสมมาเปิดประมูล
- การนําพื้นที่แปลงใหญ่ที่มีศักยภาพมาพัฒนาเชิงพาณิชย์ พัฒนาพื้นที่ด้านการค้า (สํานักงาน ศูนย์ฝึกอบรม ศูนย์แสดงสินค้า นิทรรศการ ศูนย์การประชุม พื้นที่ค้าปลีก และธนาคาร )
3. การพัฒนาโครงสร้างพื้นฐานและสิ่งอํานวยความสะดวกของท่าเรือกรุงเทพ เพื่อรองรับการพัฒนาสู่มาตรฐานท่าเรือชั้นนําระดับโลก
4. แนวทางความร่วมมือระหว่างท่าเรือกรุงเทพกับท่าเรือเอกชนในแม่น้ําเจ้าพระยาที่เกิดประโยชน์ร่วมกัน
- โครงการท่าเรือไอซีดีกรุงเทพอยุธยา เพิ่มช่องทางการขนส่งตู้สินค้าจากทางบกมาสู่ทางน้ํา(Shift Mode) เพิ่มขีดความสามารถในการรองรับตู้สินค้า แก้ปัญหาการจราจรติดขัดบริเวณท่าเรือฯ และช่วยลดต้นทุนโลจิสติกส์
รัฐบาลไทย-ข่าวทำเนียบรัฐบาล-‘รมช.มนัญญา’ ชื่นชมทุเรียนชะนีอินทรีย์เกาะช้าง คุณภาพเยี่ยม ดันสินค้าอินทรีย์สร้างรายได้
วันอังคารที่ 6 ธันวาคม 2565
‘รมช.มนัญญา’ ชื่นชมทุเรียนชะนีอินทรีย์เกาะช้าง คุณภาพเยี่ยม ดันสินค้าอินทรีย์สร้างรายได้
‘รมช.มนัญญา’ ชื่นชมทุเรียนชะนีอินทรีย์เกาะช้าง คุณภาพเยี่ยม ดันสินค้าอินทรีย์สร้างรายได้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชมสวนทุเรียนชะนีเกาะช้าง ซึ่งได้รับการขึ้นทะเบียนสิ่งบ่งชี้ทางภูมิศาสตร์ หรือ GI ของนายพิษณุ สิทธิถาวร เกษตรกรผู้ปลูกทุเรียน โดยมี นายกัฬชัย เทพวรชัย รองผู้ว่าราชการจังหวัดตราด นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายนิรันดร์ มูลธิดา รองอธิบดีกรมส่งเสริมสหกรณ์ หัวหน้าส่วนราชการ เข้าร่วม ณ ต.เกาะช้างใต้ อ.เกาะช้าง จ.ตราด
สําหรับทุเรียนเกาะช้างเป็นทุเรียนพันธุ์ชะนี ซึ่งได้รับการขึ้นทะเบียน GI ภายใต้ชื่อ ทุเรียนชะนีเกาะช้าง มีการนํามาปลูกในพื้นที่อําเภอเกาะช้างครั้งแรก เมื่อประมาณ 70 ปีที่ผ่านมา ด้วยสภาพภูมิประเทศและภูมิอากาศ จึงทําให้ทุเรียนพันธุ์ชะนีเกาะช้างมีความโดดเด่น มีทรงผลค่อนข้างรี ยาว หนามใหญ่และห่างเปลือกผล เปลือกบาง เนื้อละเอียด แห้ง เหนียว สีเหลืองเข้ม รสชาติ หวาน มัน มีกลิ่นหอม เนื่องจากสภาพของพื้นดินที่ปลูกจะมีแร่ธาตุของดินภูเขาไฟ ปลูกกลางทะเล มีน้ําเค็มล้อมรอบ จึงทําให้รสชาติของทุเรียนชะนีเกาะช้างแตกต่างกับทุเรียนที่ปลูกตามพื้นที่อื่น ๆ
“กระทรวงเกษตรและสหกรณ์ จึงบูรณาการร่วมกับหน่วยงานที่เกี่ยวข้อง อาทิ กรมส่งเสริมสหกรณ์ กรมส่งเสริมการเกษตร ดําเนินการขับเคลื่อนส่งเสริมและพัฒนาอย่างต่อเนื่อง ทําให้เกษตรกรให้ความสําคัญ และใส่ใจในการสร้างผลผลิตที่มีคุณภาพออกจําหน่ายสู่ผู้บริโภค อย่างไรก็ตาม อ.เกาะช้าง จ.ตราด นอกจากจะมีสถานที่ท่องเที่ยวที่สวยงามแล้ว ยังมีทุเรียนชะนีเกาะช้างที่ขึ้นชื่อ โดยเฉพาะทุเรียนอินทรีย์ สร้างความเชื่อมั่นให้ผู้บริโภคได้บริโภคผลไม้ปลอดภัย และในอนาคตเชื่อว่าผลไม้อินทรีย์จะเป็นสินค้าติดอันดับ สร้างมูลค่าให้กับเกษตรกร ซึ่งสวนแห่งนี้มีการปลูกทุเรียนอินทรีย์ในพื้นที่ 3 ไร่ ปริมาณผลผลิตทุเรียน จํานวน 3 ตันต่อปี โดยมีการแปรรูปเป็นทุเรียนแช่แข็งและไอศครีม ถือเป็นต้นแบบที่ดีให้กับพื้นที่อื่นๆ ต่อไป” รมช.มนัญญา กล่าว
รัฐบาลไทย-ข่าวทำเนียบรัฐบาล-สำนักพระราชวัง ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันพุธที่ 7 ธันวาคม 2565
สํานักพระราชวัง ขอเชิญชวนประชาชนร่วมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
เนื่องในโอกาสวันคล้ายวันประสูติ วันที่ ๗ ธันวาคม ๒๕๖๕ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๖-๘ ธันวาคม ๒๕๖๕
รัฐบาลไทย-ข่าวทำเนียบรัฐบาล-อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
วันพุธที่ 7 ธันวาคม 2565
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต
อว. ทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย ณ วัดหัวลําโพง
(14 พฤศจิกายน 2565) เวลา 14.00 น. ณ วัดหัวลําโพง ถนนพระรามที่ 4 แขวงสี่พระยา เขตบางรัก กรุงเทพมหานคร พระธรรมสุธี (นรินทร์ นรินฺโท ป.ธ.๓) เป็นประธานฝ่ายสงฆ์ ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานฝ่ายฆราวาส ในพิธีทอดผ้าป่า เพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสมทบทุนโครงการทุนเล่าเรียนหลวงสําหรับพระสงฆ์ไทย โดยมี ดร.จันทร์เพ็ญ เมฆาอภิรักษ์ ผู้ตรวจราชการกระทรวงฯ นายวันนี นนท์ศิริ ผู้ช่วยปลัดกระทรวงฯ ผู้บริหารกระทรวง อว. ข้าราชการ และเจ้าหน้าที่ เข้าร่วมพิธี
โอกาสนี้ ประธานในพิธีจุดธูปเทียนบูชาพระรัตนตรัย ถวายความเคารพเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบาทสมเด็จพระเจ้าอยู่หัว ภายในพระอุโบสถ เจ้าหน้าที่อาราธนาศีล พระสงฆ์ให้ศีลเสร็จแล้ว ต่อมาประธานในพิธีถวายธูปเทียนแพเบื้องหน้าพระฉายาลักษณ์ พระบาทสมเด็จพระเจ้าอยู่หัว พร้อมอัญเชิญผ้าไตรพระราชทานจากพานแว่นฟ้า ไปที่ต้นผ้าป่า พร้อมนํากล่าวถวายผ้าป่าและถวายผ้าป่า เมื่อพระสงฆ์พิจารณาผ้าป่า เลขานุการรัฐมนตรีฯ พร้อมด้วยผู้บริหารระดับสูงถวายเครื่องไทยธรรม กรวดน้ํา รับพร เป็นอันเสร็จพิธี
รัฐบาลไทย-ข่าวทำเนียบรัฐบาล-๗ ธันวาคม วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันพุธที่ 7 ธันวาคม 2565
๗ ธันวาคม วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
...
รัฐบาลไทย-ข่าวทำเนียบรัฐบาล-“อลงกรณ์”เดินหน้าพัฒนาเกษตรอินทรีย์วิถีในเมืองมุ่งส่งเสริมเศรษฐกิจชุมชนและอาหารปลอดภัย
วันพุธที่ 7 ธันวาคม 2565
“อลงกรณ์”เดินหน้าพัฒนาเกษตรอินทรีย์วิถีในเมืองมุ่งส่งเสริมเศรษฐกิจชุมชนและอาหารปลอดภัย
“อลงกรณ์”เดินหน้าพัฒนาเกษตรอินทรีย์วิถีในเมืองมุ่งส่งเสริมเศรษฐกิจชุมชนและอาหารปลอดภัย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ บรรยายในหัวข้อเรื่อง “เกษตรอินทรีย์วิถีในเมือง สู่ BCG Model” ในงานสัมมนาออนไลน์ส่งเสริมเกษตรกรรมยั่งยืนวิถีในเมือง ผ่านระบบ Zoom Cloud Meeting จัดโดย สํานักงานมาตรฐานสินค้าเกษตรและอาหารแห่งชาติ (มกอช.) เพื่อให้ผู้เข้าร่วมสัมมนาตระหนักถึงนโยบายและความสําคัญของเกษตรกรรมยั่งยืน โดยเฉพาะพื้นที่ในเมืองที่สร้างความมั่นคงทางอาหารของคนเมือง รวมถึงสนับสนุนการสร้างพื้นที่เกษตรกรรมในเมืองให้เป็นแหล่งผลิตอาหาร ส่งเสริมคุณภาพชีวิต และเศรษฐกิจชุมชนมีรายได้ด้วยเศรษฐกิจสีเขียว
นายอลงกรณ์ ได้กล่าวถึง 17 เป้าหมายการพัฒนาอย่างยั่งยืนของสหประชาชาติ (Sustainable Development Goals :SDGs) เป็นส่วนหนึ่งของแนวทางในการกําหนดแผนแม่บทเพื่อการพัฒนา เศรษฐกิจและสังคมสู่ความยั่งยืน ซึ่งประเทศไทยเป็นครัวของโลก มีศักยภาพและเป้าหมายในการเป็นประเทศผู้ผลิตและส่งออกเกษตรปลอดภัย และอาหารปลอดภัยท็อปเท็นของโลก โดยกระทรวงเกษตรและสหกรณ์ ได้กําหนดยุทธศาสตร์ที่สําคัญ คือ ยุทธศาสตร์ 3’s (Safety-Security-Sustainability) เกษตรปลอดภัย เกษตรมั่นคง และเกษตรยั่งยืน โดยยกตัวอย่างการเพิ่มพื้นที่สีเขียวและการทําเกษตรกรรมยั่งยืนในประเทศ ๆ เช่น จีน สวีเดน สิงคโปร์ อัลบาเนีย เกาหลีใต้ ญี่ปุ่น ที่สามารถนํามาเป็นแนวทางในการปรับพื้นที่สีเขียวในเมืองให้เข้ากับพื้นที่ในประเทศไทย
ปัจจุบัน กระทรวงเกษตรและสหกรณ์ ได้วางหมุดหมายการพัฒนาเกษตรกรรมยั่งยืนทั้ง 5 สาขา คือ เกษตรอินทรีย์ วนเกษตร เกษตรธรรมชาติ เกษตรทฤษฎีใหม่ และเกษตรผสมผสาน ครอบคลุมทั่วประเทศ เพื่อเพิ่มพื้นที่สีเขียวและทําการเกษตร เป็นการพัฒนาแบบคู่ขนานทั้งในเมืองและชนบท
สําหรับในพื้นที่เมือง มีโครงการพัฒนาเกษตรกรรมยั่งยืนในเมืองเน้นการขับเคลื่อนเกษตรอินทรีย์ อาหารปลอดภัย โดยมีคณะทํางานด้านต่าง ๆ เช่น คณะทํางานพัฒนาเกษตรกรรมยั่งยืนพื้นที่มหาวิทยาลัย (Green Campus) คณะทํางานพัฒนาเกษตรกรรมยั่งยืนพื้นที่โรงเรียนและวิทยาลัย (Green School and College) พื้นที่วัด (Green Temple) คณะทํางานพัฒนาเกษตรกรรมยั่งยืนพื้นที่ชุมชนและท้องถิ่น (Green Community) เน้นการทํางานบนความร่วมมือของทุกภาคส่วนในลักษณะการเป็น partnership ทั้งหน่วยงานภาครัฐ ภาคเอกชน ภาควิชาการ ภาคเกษตรกรและภาคส่วนต่าง ๆ ที่เกี่ยวข้อง ตามแนวทาง BCG Model
ส่วนในชนบทมีโครงการพัฒนาเกษตรกรรมยั่งยืนระดับตําบล (Tumbom Sustainable Agriculture Development Project :TAP) ภายใต้แนวคิด “บริหารโดยชุมชน เป็นของชุมชน เพื่อชุมชน” พร้อมกัน 77 จังหวัด โดยคิกออฟที่จังหวัดเพชรบุรีเป็นจังหวัดแรก มีโครงสร้างการดําเนินงานผ่านคณะกรรมการฯ คณะอนุกรรมการฯ และคณะทํางานฯ ในระดับส่วนกลาง ระดับส่วนภูมิภาค ระดับจังหวัด ระดับอําเภอ และระดับตําบล 7,255 ตําบล ครอบคลุมทุกจังหวัด เพื่อมุ่งสู่การเพิ่มมูลค่าทางเศรษฐกิจ ลดความเหลื่อมล้ํา เพิ่มรายได้เกษตรกรและชุมชน ยกระดับผู้ประกอบการอุตสาหกรรมไทยโดยใช้ 12 คานงัด เป็นเครื่องมือในการสร้างจุดเปลี่ยน และผลักดันภาคการเกษตรของไทยสู่การเป็นประเทศผู้ผลิต ส่งออก เกษตรปลอดภัย และอาหารปลอดภัยของโลกต่อไป
รัฐบาลไทย-ข่าวทำเนียบรัฐบาล-รฟท. จัดกิจกรรมหน่วยแพทย์เฉพาะทางเคลื่อนที่ Doctor Train ครั้งที่ 2
วันพุธที่ 7 ธันวาคม 2565
รฟท. จัดกิจกรรมหน่วยแพทย์เฉพาะทางเคลื่อนที่ Doctor Train ครั้งที่ 2
จังหวัดลําปาง ให้บริการตรวจสุขภาพแก่พี่น้องประชาชน เจ้าหน้าที่ ลูกจ้างการรถไฟฯ และครอบครัวฟรี
เมื่อวันที่ 2 ธันวาคม 2565 การรถไฟแห่งประเทศไทย (รฟท.) กระทรวงคมนาคม จัดกิจกรรมออกหน่วยแพทย์เคลื่อนที่ Doctor Train ครั้งที่ 2 ที่โรงรถจักรลําปาง จังหวัดลําปาง โดยมีนายนิรุฒ มณีพันธ์ ผู้ว่าการรถไฟแห่งประเทศไทยเป็นประธานพิธีเปิด พร้อมด้วยศาสตราจารย์นายแพทย์อนันต์ ศรีเกียรติขจร คณบดีคณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) คณะผู้บริหาร รฟท. คณะแพทย์ สจล.และคณะแพทย์โรงพยาบาลบุรฉัตรไชยากร ซึ่งเป็นความร่วมมือระหว่างรฟท. กับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการเปิดให้บริการตรวจสุขภาพและคัดกรองโรคแก่ประชาชน เจ้าหน้าที่ ลูกจ้าง รฟท. และครอบครัว ในจังหวัดลําปาง และพื้นที่ภาคเหนือฟรี โดยไม่เสียค่าใช้จ่าย เมื่อวันที่2 - 3 ธันวาคม 2565 ที่ผ่านมา เพื่อสนับสนุนให้ทุกคนมีโอกาสเข้าถึงการรักษาและเสริมสร้างสุขอนามัยที่ดีได้อย่างเท่าเทียมกัน
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การจัดกิจกรรมหน่วยแพทย์เฉพาะทางเคลื่อนที่ หรือ Doctor Train ถือเป็นกิจกรรมเพื่อสังคมที่ รฟท. จัดขึ้น เพื่อมุ่งเสริมสร้างสุขภาพอนามัยที่ดีแก่พนักงาน ครอบครัวคนรถไฟ และประชาชนทั่วไป โดยได้ร่วมมือกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดทําบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ในการนําศักยภาพของแต่ละฝ่ายมาใช้ให้เกิดประโยชน์สูงสุด ในการให้บริการแพทย์ทางไกล (Telemedicine) และคลินิกเฉพาะทางเคลื่อนที่ทางรถไฟ
สําหรับกิจกรรม Doctor Train ที่จังหวัดลําปาง ถือเป็นการจัดขึ้นในครั้งที่ 2 หลังจากประสบความสําเร็จจากการนําร่องครั้งแรกที่จังหวัดชุมพร เมื่อวันที่ 17-18 สิงหาคม 2565 ที่ผ่านมา โดยรฟท. และ สจล.ได้นําทีมแพทย์ผู้เชี่ยวชาญสาขาเฉพาะทางจากสถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร มาให้บริการตรวจสุขภาพและคัดกรองโรค อาทิ การตรวจโรคหัวใจ คลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา โรคอายุรกรรม ตรวจสุขภาพทั่วไป อาทิ โรคปอด หอบ หืด นอนกรน รวมถึงให้คําปรึกษาปัญหาสุขภาพฟรี แก่ประชาชน เจ้าหน้าที่ ลูกจ้าง รฟท. และครอบครัว ในจังหวัดลําปาง และพื้นที่ใกล้เคียง ซึ่งมีผู้เข้าร่วมใช้บริการตรวจสุขภาพมากกว่า 622 คน
นอกจากนี้ ภายหลังจากเข้ารับบริการหากพบตรวจโรค คณะแพทย์จะส่งต่อผู้ป่วยไปโรงพยาบาลที่มีความร่วมมือเพื่อทําการรักษาต่อทันที อีกทั้งยังมีระบบการติดตามอาการ ซึ่งจะมีการพัฒนา chatbot เพื่อเฝ้าติดตามอาการผ่านทางทีมแพทย์ที่มีความชํานาญอย่างต่อเนื่อง ซึ่งหลังจากนี้รฟท. และ สจล. มีแผนจะออกให้บริการหน่วยแพทย์เคลื่อนไปยังภูมิภาคอื่นต่อไปอีกด้วย
ท้ายนี้ รฟท. ขอส่งมอบความห่วงใย และมุ่งหวังที่จะร่วมส่งเสริมการดูแลสุขภาพที่ดีแก่ประชาชน พนักงาน ลูกจ้าง รฟท. และครอบครัว เพื่อให้ทุกคนมีโอกาสเข้าถึงการรักษา ดูแลสุขภาพอนามัยที่ดีได้อย่างทัดเทียมกัน ซึ่งเป็นส่วนสําคัญที่ช่วยลดความเหลื่อมล้ํา ยกระดับคุณภาพชีวิตให้ดีขึ้นได้อย่างยั่งยืน
รัฐบาลไทย-ข่าวทำเนียบรัฐบาล-ทปษ.รมว.อว. เป็นประธานในการประชุมคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจำปีการศึกษา 2565
วันพุธที่ 7 ธันวาคม 2565
ทปษ.รมว.อว. เป็นประธานในการประชุมคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565
ทปษ.รมว.อว. เป็นประธานในการประชุมคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565
วันที่ 11 พฤศจิกายน 2565 ดร. พัชรินรุจา จันทรโรนานนท์ ทปษ.รมว.อว. เป็นประธานในการประชุมคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565 โดยมี ศ.พัดชา อุทิศวรรณกุล ผศ.อนุชา ทีรคานนท์ หม่อมหลวงทรงลักษณ์ สวัสดิวัตน์ นางสาวรติรส ภู่วิภาดาวรรธน์ และ นางสาววราภรณ์ รุ่งตระการ ผอ.กสค. คณะกรรมการผู้ทรงคุณวุฒิเข้าร่วมการประชุม เพื่อพิจารณาคัดเลือกผู้สมัครรับทุนในรอบที่ 1 ซึ่งจากการที่ สป.อว ได้ประกาศรับสมัคร นิสิต นักศึกษาระดับปริญญาตรี ชั้นปีที่ 2 ในด้านศิลปะทุกแขนง ที่มีทักษะในการสร้างสรรค์ผลงานและนวัตกรรมด้านศิลปะ มีความประพฤติและผลการเรียนที่ดี สมัครเข้ารับทุนฯ โดยในปีนี้มีนักศึกษาสนใจสมัครเข้ารับทุนจํานวนมาก จากสถาบันอุดมศึกษา 29 สถาบัน จํานวน 50 คนโดยคณะกรรมการฯ จะคัดให้เหลือ 25 ราย เพื่อเข้าสู่รอบสัมภาษณ์ต่อไป
โดยทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เป็นพระประสงค์ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ต้องการสนับสนุนให้นิสิต นักศึกษาที่มีความสามารถด้านศิลปะ มีโอกาสศึกษาจนสําเร็จการศึกษาระดับปริญญาตรี จบออกไป และใช้ความสามารถสร้างสรรค์ผลงาน นวัตกรรมด้านศิลปะเพื่อพัฒนาท้องถิ่น สังคม และเป็นพลเมืองที่มีคุณภาพของประเทศชาติต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม มอบนโยบายหัวหน้าส่วนราชการในสังกัดกระทรวงยุติธรรม จังหวัดนครราชสีมา และตรวจเยี่ยมเรือนจำกลางคลองไผ่
วันพุธที่ 7 ธันวาคม 2565
ปลัดกระทรวงยุติธรรม มอบนโยบายหัวหน้าส่วนราชการในสังกัดกระทรวงยุติธรรม จังหวัดนครราชสีมา และตรวจเยี่ยมเรือนจํากลางคลองไผ่
ปลัดกระทรวงยุติธรรม มอบนโยบายหัวหน้าส่วนราชการในสังกัดกระทรวงยุติธรรม จังหวัดนครราชสีมา และตรวจเยี่ยมเรือนจํากลางคลองไผ่
ในวันอังคารที่ ๖ ธันวาคม ๒๕๖๕ เวลา ๑๓.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม มอบนโยบายให้กับ หัวหน้าส่วนราชการหน่วยงานในสังกัดกระทรวงยุติธรรม จังหวัดนครราชสีมา ทั้งหมด ๑๙ หน่วยงาน โดยมี นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม พร้อมด้วยผู้บริหารสํานักงานปลัดกระทรวงยุติธรรม และหัวหน้าส่วนราชการในจังหวัดนครราชสีมา ให้การต้อนรับ ณ เรือนจํากลางคลองไผ่ จังหวัดนครราชสีมา
ปลัดกระทรวงยุติธรรม ได้มอบนโยบายกับหัวหน้าส่วนฯ ๔ ประเด็น ดังนี้ ๑. กระทรวงยุติธรรมมีกลไกสําคัญระดับพื้นที่ คือ กลไกคณะกรรมการพัฒนาการบริหารงานยุติธรรมระดับจังหวัด (กพยจ.) และระดับชาติคือ คณะกรรมการพัฒนาการบริหารงานยุติธรรมแห่งชาติ (กพยช.) อยากจะให้นํามาต่อยอดในการทํางาน เพื่อเพิ่มประสิทธิภาพในการขับเคลื่อนการอํานวยความเป็นธรรมให้เกิดประโยชน์สูงสุดต่อประชาชน ๒. การถอดบทเรียน จากเหตุการณ์จังหวัดนครราชสีมา และจังหวัดหนองบัวลําภู หรือคดีอาชญากรรมอื่นๆ อยากให้วิเคราะห์ไปถึงสาเหตุของปัญหา เพื่อจะรู้วิธีป้องกันและแก้ปัญหาให้ตรงจุด ๓. มุ่งเน้นการประชาสัมพันธ์สร้างความรับรู้ให้กับประชาชนมากยิ่งขึ้น และเมื่อประชาสัมพันธ์มากยิ่งขึ้นและจะต้องเตรียมพร้อมมาตราฐานในการบริการประชาชนที่จะเข้ามาเป็นจํานวนมากด้วย ๔.การยึดมั่นในกฏหมาย ระเบียบการปฎิบัติการต่างๆ ยึดหลักสุจริต หลักธรรมภิบาลในการบริหารงาน มุ่งเน้นประโยชน์ราชการและคํานึงถึงประชาชนเป็นศูนย์กลางการให้บริการสูงสุด
นอกจากนี้ ปลัดกระทรวงยุติธรรม พร้อมผู้บริหาร และคณะฯ ได้ตรวจเยี่ยมให้กําลังใจเจ้าหน้าที่และผู้ต้องขังเรือนจํากลางคลองไผ่ โดยทางเรือนจําฯ ได้จัดชุดแสดงศักยภาพของผู้ต้องขัง อาทิ การแสดงสุนัขแสนรู้เยียวยาจิตใจผู้ต้องขังโทษสูง จากโครงการฝึกอบรมพัฒนาพฤตินิสัยผู้ต้องขังโทษประหารชีวิต การแสดงละครหุ่น การแสดงดนตรี และการแต่งเพลงราชทัณฑ์ปันสุข ทําความดีเพื่อชาติ ศาสน์ กษัตริย์ รวมทั้งเข้าเยี่ยมระบบการพยาบาลดูแลผู้ต้องขัง และโรงครัวประกอบอาหารสําหรับผู้ต้องขัง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมนักกีฬายกน้ำหนักไทยเปิดฉากอย่างสวยงาม คว้า 5 เหรียญทอง 3 เหรียญเงินแล้ว ในการแข่งขันยกน้ำหนักชิงชนะเลิศแห่งโลก 2022 ณ กรุง Bogotá
วันพุธที่ 7 ธันวาคม 2565
โฆษกรัฐบาลเผย นายกฯ ชื่นชมนักกีฬายกน้ําหนักไทยเปิดฉากอย่างสวยงาม คว้า 5 เหรียญทอง 3 เหรียญเงินแล้ว ในการแข่งขันยกน้ําหนักชิงชนะเลิศแห่งโลก 2022 ณ กรุง Bogotá
โฆษกรัฐบาลเผย นายกฯ ชื่นชมนักกีฬายกน้ําหนักไทยเปิดฉากอย่างสวยงาม คว้า 5 เหรียญทอง 3 เหรียญเงินแล้ว ในการแข่งขันยกน้ําหนักชิงชนะเลิศแห่งโลก 2022 ณ กรุง Bogotá
วันที่ 7 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นักกีฬายกน้ําหนักทีมชาติไทย สามารถคว้ารางวัลมาได้แล้ว 5 เหรียญทอง และ 3 เหรียญเงิน ในการแข่งขันยกน้ําหนักชิงชนะเลิศแห่งโลก 2022 ณ กรุงโบโกตา (Bogotá) ประเทศโคลอมเบีย ซึ่งเปิดฉากการแข่งขันเมื่อวันที่ 5 ธันวาคมเป็นวันแรก
โฆษกประจําสํานักนายกรัฐมนตรี ระบุว่า ไทยได้รับแล้ว 5 เหรียญทอง 3 เหรียญเงิน ซึ่งเป็นผลงานจากธรรญธร สุขข์เจริญ 2 เหรียญทอง และ 1 เหรียญเงิน จากสิริวิมล ประมงคล 1 เหรียญทอง 2 เหรียญเงิน และจากธีรพงศ์ ศิลาชัย 2 เหรียญทอง ซึ่งรายการการแข่งขันยกน้ําหนักชิงชนะเลิศแห่งโลกนี้ เป็นรายการเก็บคะแนนโอลิมปิกเกมส์ ค.ศ. 2024 "ปารีสเกมส์” ประเทศฝรั่งเศส
ทั้งนี้ ยังมีโปรแกรมการแข่งขันของนักกีฬายกน้ําหนักไทยรุ่นอื่น ๆ อีกจนถึงวันที่ 16 ธ.ค. ซึ่งนักยกน้ําหนักไทยยังมีโอกาสคว้าเหรียญรางวัลเพิ่มได้อีก จึงขอเชิญชวนให้แฟนกีฬาชาวไทยติดตามเชียร์ให้กําลังใจด้วย
“นายกรัฐมนตรีชื่นชมความสามารถของนักกีฬาไทย แสดงศักยภาพคว้ารางวัลในการแข่งขันระดับโลก เชื่อมั่นว่ายกน้ําหนักเป็นหนึ่งในประเภทกีฬาที่ไทยมีศักยภาพ ที่จะนําชื่อเสียงมาสู่ประเทศไทยอย่างแน่นอน ทั้งนี้ นายกรัฐมนตรีขอบคุณนักกีฬาที่ขยันฝึกซ้อม พัฒนาทักษะ ชั้นเชิง และสมาธิ รวมทั้งขอบคุณเจ้าหน้าที่ หน่วยงานที่เกี่ยวข้อง ที่ช่วยผลักดันในการแข่งขันนี้ รวมทั้งเชิญชวนชาวไทยร่วมเชียร์ให้กําลังใจนักกีฬาไทยจนจบการแข่งขัน” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ย้ำนโยบายหลัก 15 ด้าน ขับเคลื่อนการดำเนินงาน ปี 66
วันพุธที่ 7 ธันวาคม 2565
รัฐมนตรีเกษตรฯ ย้ํานโยบายหลัก 15 ด้าน ขับเคลื่อนการดําเนินงาน ปี 66
เน้นทํางานเชิงรุก เพื่อสร้างความเข้มแข็งให้กับพี่น้องเกษตรกร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมขับเคลื่อนการดําเนินงานของกระทรวงเกษตรและสหกรณ์ในปี 2566 ที่ยังคงเน้นย้ํานโยบายหลัก 15 ด้าน ได้แก่ 1) นโยบาย “ตลาดนําการผลิต” 2) การสร้างความเข้มแข็งให้สถาบันเกษตรกรและเศรษฐกิจฐานราก 3) การส่งเสริมสถาบันเกษตรกร ผู้ประกอบการ และ Start Up 4) การส่งเสริมเกษตรพันธสัญญา (Contract Farming) 5) การพัฒนาศูนย์เทคโนโลยีเกษตรและนวัตกรรม (AIC) 6) การพัฒนาระบบโลจิสติกส์ด้านการเกษตร 7) การบริหารจัดการน้ําอย่างเป็นระบบ 8) การบริหารจัดการพื้นที่เกษตรกรรม 9) การส่งเสริมศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) 10) การประกันภัยพืชผล 11) การส่งเสริมเกษตรกรรมยั่งยืน 12) การยกระดับขีดความสามารถในการแข่งขัน 13) การวิจัยและพัฒนา 14) การพัฒนาฐานข้อมูล Big Data ข้อมูลพื้นที่ระบาดโรคใบด่างมันสําปะหลัง 15) การประกันรายได้
รัฐมนตรีว่าการกระทรวงเกษตรและสหกรณ์ กล่าวว่า การทํางานในปี 2566 นี้ ยังคงเน้นย้ําให้ทุกหน่วยงานยึดหลักยุทธศาสตร์ทั้ง 5 ยุทธศาสตร์ 15 นโยบาย โดยให้ทํางานในเชิงรุกมากขึ้น ทั้งในเรื่องของยุทธศาสตร์เกษตร 4.0 ซึ่งในยุคต่อไป 4.0 คงจะไม่พอ จึงต้องนําเอาเทคโนโลยี นวัตกรรม การวิจัย เพื่อนํามาลดต้นทุน เพิ่มมูลค่าสินค้าเกษตรให้กับเกษตรกร และบูรณาการการทํางานทั้งภายในกระทรวง หน่วยงานภาครัฐอื่น ๆ ภาคเอกชน และทุกภาคส่วน ที่สําคัญตั้งใจที่จะสร้างความเข้มแข็งให้กับภาคการเกษตร โดยจะต้องสร้างเครื่องมือและสร้างโอกาสให้พี่น้องเกษตรกร สร้างความเข้มแข็งให้กับองค์กรด้านการเกษตรและบุคลากรด้านการเกษตรอย่างต่อเนื่อง
นอกจากนี้ ยังเน้นย้ําในเรื่องการปลดปล่อยก๊าซเรือนกระจก คาร์บอนเครดิต ซึ่งทุกหน่วยงานต้องร่วมกันวางแผนว่าจะให้เกษตรกรเดินหน้าอย่างไร เพื่อให้เป็นไปตามข้อตกลงและเงื่อนไขระดับโลก ซึ่งจะต้องปรับตัวตั้งแต่วันนี้ เพื่อที่จะส่งออกสินค้าเกษตรได้ อีกทั้งขอให้ทุกหน่วยงานมีการขับเคลื่อนนโยบายต่าง ๆ อาทิ
- การนํานโยบายรัฐบาล BCG Model ไปสู่การปฏิบัติ
- ด้านเกษตรปลอดภัย จะทําอย่างไรให้เกษตรกรปลอดภัย ผู้บริโภคปลอดภัย ซึ่งถือเป็นหัวใจของการผลิต และเป็นนโยบายแรกที่มุ่งเน้นการดําเนินงานอย่างเข้มข้น
- การผลักดันค่าตอบแทนให้อาสาสมัครเกษตร
- การบริหารจัดการน้ําที่ดี การใช้น้ําอย่างมีคุณค่าและเกิดประโยชน์มากที่สุด
- การแนะนําพืชเศรษฐกิจใหม่ ๆ พี่น้องเกษตรกร
- การคาดการณ์ตลาดโลก ตลาดผู้บริโภคในอนาคต การตั้งเป้าหมาย “เป็นครัวของโลก” ต้องมีแหล่งผลิตอาหารที่เพียงพอสําหรับคนและสัตว์ ส่งเสริมการปลูกสําหรับอาหารในประเทศ เพื่อลดการนําเข้า
"อยากเห็นกระทรวงเกษตรและสหกรณ์เปลี่ยนเป็นกระทรวงด้านเศรษฐกิจอย่างแท้จริง ให้ภาคการเกษตรเป็นภาคเศรษฐกิจหลักของประเทศด้วย และได้ฝากให้ผู้บริหารทุกหน่วยงานปรับตัวตามสถานการณ์เพื่อนํานโยบายดังกล่าวไปเป็นแนวทางไปปฏิบัติ โดยขอให้ดําเนินการทุกอย่างด้วยความโปร่งใส ตรวจสอบได้" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-“กรุงไทย” ยกทัพบริการการเงินร่วม Thailand Smart Money Bangkok ชูแนวคิด “ติดปีกไทย สู่ความยั่งยืน”
วันพุธที่ 7 ธันวาคม 2565
“กรุงไทย” ยกทัพบริการการเงินร่วม Thailand Smart Money Bangkok ชูแนวคิด “ติดปีกไทย สู่ความยั่งยืน”
ธ.กรุงไทยยกทัพบริการทางการเงินพร้อมข้อเสนอสุดพิเศษในงาน Thailand Smart Money Bangkok ครั้งที่ 13 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 9-11 ธันวาคม 2565 ที่ BCC HALL เซ็นทรัลพลาซา ลาดพร้าว
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงินที่ทันสมัย ตอบโจทย์ความต้องการของลูกค้าทุกกลุ่ม ยกระดับคุณภาพชีวิตคนไทยให้ดีขึ้นทุกวัน สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน” ยกทัพบริการทางการเงินพร้อมข้อเสนอสุดพิเศษในงาน Thailand Smart Money Bangkok ครั้งที่ 13 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 9-11 ธันวาคม 2565 ที่ BCC HALL เซ็นทรัลพลาซา ลาดพร้าว
สําหรับบริการทางการเงินและโปรโมชั่นภายในงาน ครอบคลุมทั้งสินเชื่อรายย่อย สินเชื่อ SMEs ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 1.00%ต่อปี วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ Krungthai NPA MEGA Sale 2565 ยกทัพทรัพย์สินพร้อมขายคุณภาพดีทั่วประเทศ กว่า 3,000 รายการ มูลค่ากว่า 14,000 ล้านบาท ลดราคาสูงสุด 55% Krungthai NPA เหมาเหมา ซื้อทรัพย์ราคาพิเศษ เมื่อเหมาทรัพย์ตั้งแต่ 3 รายการขึ้นไป พร้อมสินเชื่อที่อยู่อาศัยสําหรับผู้ซื้อทรัพย์สินพร้อมขาย (NPA) ดอกเบี้ยเริ่มต้นปีแรก 0.5% ระยะเวลากู้สูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน นอกจากนี้ยังมี สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็สามารถยื่นกู้ได้
ธนาคารตอกย้ําแนวทางการสนับสนุนผู้ประกอบการ SMEs ทุกกลุ่มเข้าถึงแหล่งเงินทุน ด้วยสินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ เพียงใช้แอปพลิเคชัน “ถุงเงิน”หรือ เครื่อง EDC กรุงไทย ไม่ต้องใช้หลักประกัน วงเงินสูงสุดหลักล้านบาท สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี
นอกจากนี้ เตรียมพบกับ คาราวานตรวจสุขภาพฟรี ของ กรุงไทย-แอกซ่า ประกันชีวิต พร้อมแคมเปญพิเศษ iHealthy Ultra มาตรฐานใหม่ของการวางแผนเรื่องสุขภาพ ตอบโจทย์การวางแผนด้านสุขภาพและ การลงทุน โดยซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป ของ บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 และลงทุน 200,000 บาทขึ้นไป รับฟรีกระเป๋า G2000 พิเศษสมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก) สมัครบัตรเครดิต KTC รับบัตรกํานัล Starbucks มูลค่า 200 บาท
รัฐบาลไทย-ข่าวทำเนียบรัฐบาล-​รมต.อนุชา เผยผลการดำเนินงาน
วันพุธที่ 7 ธันวาคม 2565
​รมต.อนุชา เผยผลการดําเนินงาน
​รมต.อนุชา เผยผลการดําเนินงาน "ราชบัณฑิต" ตลอดปี 65 สูงกว่ามาตรฐาน เตรียมเดินหน้าสร้างองค์ความรู้เข้าถึงทุกกลุ่ม ตอกย้ําองค์กรวิชาการหลักของประเทศ
วันนี้ 7 ธันวาคม 2565 นายอนุชา นาคาศัย รัฐมนตรีประจําสํานักนายกรัฐมนตรี เดินทางตรวจเยี่ยมสํานักงานราชบัณฑิตยสภา หน่วยงานในกํากับดูแล ติดตามการดําเนินงานประจําปี 2565 และแผนการปฏิบัติงานปี 2566 รวมถึงความคืบหน้าการบูรณะ “เรือนเจ้าจอมมารดาเลื่อน” ให้เป็นหอประวัติราชบัณฑิตยสภา โดยมี นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี และ นายศานติ ภักดีคํา รองเลขาธิการราชบัณฑิตยสภา รักษาราชการแทนเลขาธิการราชบัณฑิตยสภา พร้อมด้วยคณะผู้บริหารราชบัณฑิตยสภาเข้าร่วม
รัฐมนตรีประจําสํานักนายกรัฐมนตรี กล่าวขอบคุณคณะผู้บริหารและเจ้าหน้าที่สํานักงานราชบัณฑิตยสภา ที่ปฎิบัติงานด้วยความมุ่งมั่นจนทําให้ผลการดําเนินงานในปี 2565 สูงกว่าเป้าหมาย และมอบนโยบายให้สํานักงานราชบัณฑิตยสภาดําเนินการประชาสัมพันธ์เชิงรุก เพื่อสร้างความเข้าใจแก่ประชาชนถึงบทบาทและความสําคัญของสํานักงานฯ ต่อภาคส่วนต่างๆ ของประเทศไทย ขณะเดียวกัน ขอให้ทางสํานักงานฯ นําเสนอเนื้อหาและการดําเนินงานผ่านรูปแบบดิจิทัลมากขึ้น โดยอาจขอความร่วมมือจากกระทรวงดิจิทัลเพื่อเศรษฐกิจและสังคม หรือ สํานักงานพัฒนารัฐบาลดิจิทัล (สพร.) เพื่อพัฒนาการดําเนินงานให้เข้าถึงประชาชนได้อย่างครอบคลุม
สําหรับแผนการปฏิบัติงานในปีงบประมาณ 2566 สํานักงานราชบัณฑิตยสภา มีเป้าหมายในการสร้างองค์ความรู้ในศาสตร์สาขาต่างๆ และกําหนดมาตรฐานการใช้ภาษาไทย ให้บริการวิชาการแก่ส่วนราชการ รัฐวิสาหกิจ หน่วยงานอิสระตามรัฐธรรมนูญ องค์การมหาชน หน่วยงานอื่นของรัฐ สถาบันการศึกษา หน่วยงานเอกชน และประชาชน เพื่อให้บรรลุตามผลสัมฤทธิ์ คือ ประชาชนไทยมีความรู้ความเข้าใจในองค์ความรู้ที่สํานักงานราชบัณฑิตยสภาเผยแพร่และสามารถนําไปใช้ได้อย่างถูกต้องตามกาลเทศะ
รัฐบาลไทย-ข่าวทำเนียบรัฐบาล-"สมศักดิ์" จี้การไฟฟ้านครหลวงตรวจสอบ มีจนท.เอี่ยวหรือไม่ หลังดีเอสไอปฏิบัติการปราบโกงสายฟ้าฟาด จับกลุ่มขโมยไฟฟ้าขุดบิทคอยน์เสียหายกว่า 500 ล้าน
วันพุธที่ 7 ธันวาคม 2565
"สมศักดิ์" จี้การไฟฟ้านครหลวงตรวจสอบ มีจนท.เอี่ยวหรือไม่ หลังดีเอสไอปฏิบัติการปราบโกงสายฟ้าฟาด จับกลุ่มขโมยไฟฟ้าขุดบิทคอยน์เสียหายกว่า 500 ล้าน
"สมศักดิ์" จี้การไฟฟ้านครหลวงตรวจสอบ มีจนท.เอี่ยวหรือไม่ หลังดีเอสไอปฏิบัติการปราบโกงสายฟ้าฟาด จับกลุ่มขโมยไฟฟ้าขุดบิทคอยน์เสียหายกว่า 500 ล้าน ชี้นี่แค่ 1% หากรวบได้ทั้งหมดอาจสูงถึง 5 หมื่นล้าน หวั่นเป็นสาเหตุปรับขึ้นค่าไฟฟ้าประชาชน
"สมศักดิ์" จี้การไฟฟ้านครหลวงตรวจสอบ มีจนท.เอี่ยวหรือไม่ หลังดีเอสไอปฏิบัติการปราบโกงสายฟ้าฟาด จับกลุ่มขโมยไฟฟ้าขุดบิทคอยน์เสียหายกว่า 500 ล้าน ชี้นี่แค่ 1% หากรวบได้ทั้งหมดอาจสูงถึง 5 หมื่นล้าน หวั่นเป็นสาเหตุปรับขึ้นค่าไฟฟ้าประชาชน
ในวันพุธที่​ 7 ธันวาคม​ 2565 เวลา 09.30 น. ที่กรมสอบสวนคดีพิเศษ (ดีเอสไอ) นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายธนวัชร นิติกาญจนา ที่ปรึกษา รมว.ยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พ.ต.ต.ยุทธนา แพรดํา รองอธิบดีกรมสอบสวนคดีพิเศษ พ.ต.ต.วรณัน​ ศรีล้ํา โฆษกกรมสอบสวนคดีพิเศษ นายชวภณ สินพูนภักดิ์ หัวหน้าคณะพนักงานสืบสวน พร้อมด้วยเจ้าหน้าที่ที่เกี่ยวข้อง ร่วมแถลงข่าว
โดยนายสมศักดิ์ กล่าวว่า จากกรณีที่กรมสอบสวนคดีพิเศษ ได้เปิดปฏิบัติการปราบโกงสายฟ้าฟาด ปราบปรามจับกุมกลุ่มผู้ที่ทําการลักลอบใช้กระแสไฟฟ้าเพื่อนํามาใช้ในการขุดเหรียญดิจิทัล โดยเฉพาะบิทคอยน์ในพื้นที่จ.นนทบุรี 39 แห่งและกรุงเทพมหานคร 2 แห่ง รวม 41 จุด หลังจากที่มีผู้ร้องเรียนและทําการสืบสวนสอบสวนมาเกือบ 1 ปี โดยสามารถจับกุมผู้กระทําผิดเพศชาย 1 ราย อายุ 30 ปี และยึดเครื่องขุดเงินดิจิทัลรุ่นเอส 9 ได้ประมาณ 3,500 เครื่อง ทั้งนี้​ จากการตรวจสอบข้อมูลพบว่า กลุ่มผู้กระทําผิดได้ลักลอบติดตั้งตั้งเครื่องขุดเงินดิจิทัลแห่งละประมาณ 100 เครื่อง โดยทํามาแล้วประมาณ 2 ปี ส่งผลให้รัฐเสียหายค่าไฟฟ้าเดือนละ 20-30 ล้านบาท รวม 2 ปีกว่า 500 ล้านบาท และจากการตรวจสอบพบว่าที่ผ่านมามีการลักลอบใช้ไฟฟ้าในอาคารพาณิชย์ปริมาณสูงมากส่งผลให้มีอุณหภูมิสูงตามไปด้วย ซึ่งการใช้ไฟฟ้าลักษณะนี้ทําให้มีอาคารพาณิชย์ถูกไฟไหม้ไปแล้วประมาณ 3 แห่ง จึงถือว่าอันตรายมาก
นายสมศักดิ์ กล่าวอีกว่า นอกจากนี้ พบว่าผู้กระทําความผิดมีรายได้จากการขุดเงินดิจิทัล 35 บาทต่อเครื่องต่อวันทั้งหมด 3,500 เครื่อง ทําให้มีรายได้ถึง 4.2 ล้านบาทต่อเดือน รวม 2 ปีมีรายได้กว่า 100 ล้านบาทโดยไม่เสียค่าไฟฟ้า แต่รัฐกลับสูญเสียรายได้หลายร้อยล้านบาท ขณะเดียวกัน จากการสอบปากคําผู้ต้องหา พบว่า มีการลักลอบขุดบิทคอยน์มากว่า 2 ปี มีลูกน้องอีกประมาณ 20 คน เป็นกลุ่มคนไทยทั้งหมด โดยอุปกรณ์และข้อมูลที่เจ้าหน้าที่ตรวจพบได้มีเพียง 1%เท่านั้น ดังนั้นหากคํานวนแล้วถ้ามีการกระทําผิด 100% รัฐจะเสียหายค่าไฟฟ้ากว่า 5 หมื่นล้านบาท
จากปฏิบัติการที่เกิดขึ้นผมได้ตั้งข้อสังเกตว่า การลักลอบใช้ไฟฟ้าในช่วง 2 ปีนี้ เจ้าหน้าที่การไฟฟ้านครหลวงทราบเรื่องหรือสงสัยหรือไม่ และเป็นไปได้หรือไม่ที่เรื่องดังกล่าวอาจจะเกี่ยวข้องกับการขึ้นค่าไฟฟ้าของประชาชนจนส่งผลให้ประชาชนเดือดร้อน และประเทศเสียหาย จึงขอฝากไปยังการไฟฟ้านครหลวงและผู้ที่เกี่ยวข้องเร่งตรวจสอบโดยเร็วที่สุด เพราะเชื่อว่าเป็นเรื่องที่ตรวจสอบได้ และขอให้ประชาชนช่วยเป็นหูเป็นตา หากพบเหตุต้องสงสัยให้แจ้งเจ้าหน้าที่ทันที" นายสมศักดิ์ กล่าว
รัฐบาลไทย-ข่าวทำเนียบรัฐบาล-‘รมช.มนัญญา’ ติดตามความคืบหน้าโครงการก่อสร้างอ่างเก็บน้ำคลองแอ่ง จ.ตราด
วันพุธที่ 7 ธันวาคม 2565
‘รมช.มนัญญา’ ติดตามความคืบหน้าโครงการก่อสร้างอ่างเก็บน้ําคลองแอ่ง จ.ตราด
‘รมช.มนัญญา’ ติดตามความคืบหน้าโครงการก่อสร้างอ่างเก็บน้ําคลองแอ่ง จ.ตราด ป้องกันปัญหาอุทกภัย ครอบคลุมพื้นที่กว่า 30,000 ไร่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ติดตามความคืบหน้าแผนงานโครงการก่อสร้างอ่างเก็บน้ําคลองแอ่ง ต.หนองบอน อ.บ่อไร่ จ.ตราด โดยมี นายกัฬชัย เทพวรชัย รองผู้ว่าราชการจังหวัดตราด นายนิรันดร์ มูลธิดา รองอธิบดีกรมส่งเสริมสหกรณ์ นายภัสชญภณ หมื่นแจ้ง รองอธิบดีกรมวิชาการเกษตร นายเศกสิทธิ์ โพธิ์ชัย ผู้เชี่ยวชาญด้านวิศกรรมชลประทาน กองพัฒนาแหล่งน้ําขนาดกลาง กรมชลประทาน หัวหน้าส่วนราชการ เกษตรกร เข้าร่วม ณ สํานักงานเทศบาลตําบลหนองบอน อําเภอบ่อไร่ จังหวัดตราด
ทั้งนี้ โครงการอ่างเก็บน้ําคลองแอ่ง ตั้งอยู่หมู่ที่ 2 ตําบลหนองบอน อําเภอบ่อไร่ จ.ตราด มีลักษณะของโครงการเป็นเขื่อนดิน ก่อสร้างปิดกั้นคลองแอ่ง ซึ่งเป็นลําน้ําสาขาของแม่น้ําเขาสมิง สามารถกักเก็บน้ําได้สูงสุด 35.38 ล้านลูกบาศก์เมตร (ลบ.ม.) เมื่อโครงการดังกล่าวก่อสร้างแล้วเสร็จ จะมีพื้นที่ที่ได้รับประโยชน์จากอ่างเก็บน้ําแห่งนี้พื้นที่กว่า 30,000 ไร่ ครอบคลุมพื้นที่ 3 ตําบล ได้แก่ ตําบลหนองบอน ตําบลช้างทูน และตําบลบ่อพลอย จ.ตราด โดยมีระยะเวลาดําเนินการก่อสร้าง 4 ปี (2566 - 2569) งบประมาณก่อสร้าง 680 ล้านบาท เป็นการช่วยป้องกันปัญหาอุทกภัย ในพื้นที่ลุ่มน้ําคลองแอ่งและด้านท้ายน้ํา และแก้ไขปัญหาขาดแคลนน้ําต้นทุนในทําการเกษตรให้แก่เกษตรกรในฤดูแล้ง รวมถึงเป็นแหล่งเก็บกักน้ําสําหรับเพาะปลูก อุปโภค-บริโภค ตลอดจนเป็นแหล่งเพาะพันธุ์สัตว์น้ํา และเป็นแหล่งท่องเที่ยวในท้องถิ่น
“จังหวัดตราดเป็นพื้นที่ที่มีการเพาะปลูกผลไม้ที่สําคัญและมีชื่อเสียง อาทิ ทุเรียน เงาะ ซึ่งจําเป็นต้องใช้น้ําสําหรับการเพาะปลูกปริมาณมาก ที่ผ่านมาประสบปัญหาอุทกภัยสร้างความเดือดร้อนให้กับเกษตรกรชาวสวน กระทรวงเกษตรและสหกรณ์ โดยกรมชลประทาน ตระหนักถึงปัญหาดังกล่าว จึงดําเนินโครงการก่อสร้างอ่างเก็บน้ําคลองแอ่ง เพื่อให้เกษตรกรและประชาชนได้รับประโยชน์สูงสุด ซึ่งอ่างเก็บน้ําดังกล่าวสามารถช่วยแก้ปัญหาอุทกภัยได้เป็นอย่างดี ลดผลกระทบและความเสียหายในพื้นที่เกษตร อย่างไรก็ตามต้องบูรณาการร่วมกับทุกหน่วยงานที่เกี่ยวข้อง เพื่อการบริหารจัดการทรัพยากรน้ําอย่างเป็นระบบและยั่งยืน” รมช.มนัญญาฯ กล่าว
สําหรับแผนการพัฒนาแหล่งน้ํา จ.ตราด มีทั้งหมด 6 โครงการ ประกอบด้วย 1. อ่างเก็บน้ําคลองสะพานหินพร้อมระบบส่งน้ํา (ดําเนินการแล้วเสร็จ) ความจุอ่าง 20 ล้าน ลบ.ม. 2. อ่างเก็บน้ําคลองพร้าว (อยู่ระหว่างดําเนินการ ปี 2564 - 2567) ความจุอ่าง 2.35 ล้าน ลบ.ม.พื้นที่รับประโยชน์ 1,780 ไร่ 3. อ่างเก็บน้ําคลองแอ่ง (ดําเนินการ ปี 2566 - 2569) ความจุอ่าง 35.38 ล้าน ลบ.ม. พื้นที่รับประโยชน์ 30,000 ไร่ 4. อ่างเก็บน้ําห้วยสะตอ (อยู่ระกว่างดําเนินการขออนุญาตใช้พื้นที่) ความจุอ่าง 74.65 ล้าน ลบ.ม. พื้นที่รับประโยชน์ 75,490 ไร่ 5. ระบบส่งน้ําอ่างเก็บน้ําคลองโสน (อยู่ระหว่างดําเนินการออกแบบ) ความจุอ่าง65 ล้าน ลบ.ม. พื้นที่รับประโยชน์ 53,300 ไร่ และ 6. อ่างเก็บน้ําวังตาสังข์ (อยู่ระหว่างดําเนินการศึกษาความเหมาะสม) ความจุอ่าง 30 ล้าน ลบ.ม. พื้นที่รับประโยชน์ 80,000 ไร่